જાત-જાતની ટ્રીટમેન્ટ અને દવાઓ. સરકારી દવાખાનું હતું એટલે બધુ મફત મળતું પણ પીડા પોતે ભોગવવી પડતી. ટ્રીટમેન્ટને અને રોગની બેવડી અસર સવજીના શરીર પર દેખાતી હતી. દિવસનો મોટાભાગનો સમય સવજી દવાઓના ઘેન અને સારવારને લીધે સૂતો રહેતો. વચ્ચે વચ્ચે આંખ ખોલી રાધાને જોઈ લેતો કે હોસ્પિટલમાંથી મળતું જમવાનું જમી લેતો. રાધા પ્રેમથી જમાડતી ને સવજીને ખુશ રાખવાનો પ્રયત્ન કરતી. સવજી સૂતો હોય ત્યારે રાધા થેલામાં રાખેલા ભગવાનને રીતસર કરગરતી.