ઘડિયાળમાં સમય નથી પુરાતો; એ તો બસ રહે છે આમ ચાલતો 
તમારી અંદર ને બહાર જીવે છે સમય ને રહે તમને  એ ચલાવતો.

કોણ આવ્યું ને કોણ ગયું; કોણ આવશે  ને કોણ જશે કોણ જાણે!
બસ ગયેલ જ સમય નથી એમને એમ  આસાની ફરી કદી આવતો. 

પળે પળ વહે એ ખળ ખળ ને ઘડિયાળમાં થયા કરે બસ ટક ટક .
વહી ગયેલ સમય બસ  એક યાદ બનીને કેમ રહે છે  સતાવતો?

મને સમય નથી, ને તમારો સમય નથી , આપણી વચ્ચે પ્રણય નથી
અટકી ગઈ છે જિંદગી મારી, બાકી હું નથી એને આમ અટકાવતો. 

ઘડિયાળમાં સમય નથી પુરાતો; એ તો બસ રહે છે આમ ચાલતો 
તમારી અંદર ને બહાર જીવે છે સમય ને રહે તમને  એ ચલાવતો